অবশেষে একাদশে জায়গা পেলেন আশরাফুল
বিপিএলে ম্যাচ ফিক্সিং করে পাঁচ বছর নিষিদ্ধ হন মোহাম্মদ আশরাফুল। ২০১৩ সালে বিপিএলের দ্বিতীয় আসরে ম্যাচ ফিক্সিং করা আশরাফুল এরপর তিন আসরে খেলার সুযোগ পাননি। চলমান ষষ্ঠ আসরে আশরাফুলকে দলে নিয়ে চকম দেখায় চিটাগং ভাইকিংস। 







ফিক্সিং জামেলা কাটিয়ে বিপিএলে ফিরে দুই ম্যাচ খেলে প্রত্যাশিত পারফরম্যান্স করতে পারেননি জাতীয় দলের সাবেক এই অধিনায়ক। যে কারণ তৃতীয় ম্যাচ থেকেই বাদ পড়ে যান আশরাফুল। তার পরিবর্তে দলে সুযোগ পেয়ে দুর্দান্ত পারফর্ম করে আলোচনায় চলে এসেছেন ইয়াসির আলী।




মোটকথা আশরাফুলকে ছাড়াই মুশফিকুর রহিমের নেতৃত্বাধীন চিটাগং ভাইকিংস নিশ্চিত করে সুপার ফোরে খেলা। শুক্রবার চিটাগংয়ের গ্রুপ পর্বের শেষ ম্যাচে একাদশে ফেরানো হয়েছে আশরাফুলকে।
বাংলাদেশ প্রিমিয়ার লিগের (বিপিএল) ৪০তম ম্যাচে শুক্রবার টস জিতে সিলেট সিক্সার্সকে প্রথমে ব্যাটিংয়ে আমন্ত্রণ জানান চিটাগং ভাইকিংসের অধিনায়ক মুশফিকুর রহিম। 
মিরপুর শেরেবাংলা জাতীয় ক্রিকেট স্টেডিয়ামে খেলাটি অনুষ্ঠিত হচ্ছে। 
বিপিএলের চলমান ষষ্ঠ আসরে শুক্রবারের আগে ১১ ম্যাচে ১৪ পয়েন্ট নিয়ে সুপার ফোরে খেলা নিশ্চিত করেছে মুশফিকুর রহিমের নেতৃত্বাধীন চিটাগং ভাইকিংস। 
অন্যদিকে আগের ১১ ম্যাচের মধ্যে সাতটিতে হেরে টুর্নামেন্ট থেকে ছিটকে গেছে সিলেট সিক্সার্স। গ্রুপ পর্বের নিয়ম রক্ষার শেষ ম্যাচে খেলছে সিলেট।
সিলেট সিক্সার্স: আন্দ্রে ফ্লেচার, আফিফ হোসেন, জেসন রয়, সাব্বির রহমান রুম্মন, অলক কাপালি, জাকির আলী অনিক, তাসকিন আহমেদ, ওয়েন পার্নেল, মোহাম্মদ নওয়াজ, এবাদত হোসেন ও নাবিল সামাদ।
চিটাগং ভাইকিংস: মুশফিকুর রহিম, মোহাম্মদ আশরাফুল, ইয়াসির আলী চৌধুরী, মোসাদ্দেক হোসেন সৈকত, আবু জায়েদ চৌধুরী রাহী, খালেদ আহমেদ, নাঈম হাসান, হার্ডাস ভিলজোয়েন, ক্যামেরন ডেলপোর্ট, সিকান্দার রাজা ও দাসুন শানাকা।

বিপিএলে ম্যাচ ফিক্সিং করে পাঁচ বছর নিষিদ্ধ হন মোহাম্মদ আশরাফুল। ২০১৩ সালে বিপিএলের দ্বিতীয় আসরে ম্যাচ ফিক্সিং করা আশরাফুল এরপর তিন আসরে খেলার সুযোগ পাননি। চলমানষষ্ঠ আসরে আশরাফুলকে দলে নিয়ে চকম দেখায় চিটাগং ভাইকিংস।